— Мы, беларусы, па сваёй ментальнасці — людзі зямлі. Гэта значыць, павінны весці свой бізнес без мітусні, размерана, стабільна. Адна з асноўных праблем у гаспадарках — частая змена кіраўніцтва. Размова не толькі пра дырэктара ці старшыню, але пра агранома, заатэхніка, ветэрынарнага ўрача, інжынера... Які б разумны ні быў новы кіраўнік, ён не можа адразу ўхапіць усе нюансы вытворчасці, быту, характару мясцовасці, усё пралічыць. А пакуль ён унікае, калектыў не здольны працаваць з поўнай аддачай, прабуксоўвае. Катаклізмы надворя ў разы наносяць меншую шкоду справе, чым безуладдзе. Бо пры добрым кіраўніку кожны ведае, што яму рабіць, мае сваю адказнасць за справу, каб ланцужок тэхналагічнага працэсу не парваўся. Падчас экстрэмальных умоў і напружанай работы ўсе мабілізуюцца.